26/07/2019 | Administración LocalMunicipal
Carral
Designación de tenentes de alcalde (modificación do Decreto 279/2019)

Esta Alcaldía, o 18 de xullo de 2019, ditou o seu Decreto 316/2019, cuxo texto se transcribe a continuación: “DECRETO DA ALCALDÍA ASUNTO: Designación de tenentes de alcalde (modificación do decreto 279/2019) EXPEDIENTE: 2019/G003/000319 Logo de ver que, trala realización das eleccións locais o 26 de maio de 2019, se constituiu a Corporación resultante delas mediante a sesión realizada o 15 de xuño de 2019. Logo de ver que, con data do 28 de xuño de 2019 ditei os meus decretos 278/2019 polo que nomeei membros da Xunta de Goberno Local do Concello e resolvín sobre o seu réxime de sesión e sobre a delegación de atribucións da Alcaldía nela, e 279/2019, polo que designei tenentes de alcalde. Logo de ver que, tras alcanzar un pacto de goberno para o Concello entre os grupos municipais de Alternativa dos Veciños de Carral e do Partido dos Socialistas de Galicia-PSOE acordouse a necesidade de modificar a composición da Xunta de Goberno Local e, por tanto, tamén a designación de tenentes de alcalde. Logo de ver o disposto nos artigos 20.1. a) da Lei 7/1985, do 2 de abril, Reguladora das Bases do Réximen Local (LRBRL), e 23.3 LRBRL, segundo o cal, “Los tenientes de alcalde sustituyen, por el orden de su nombramiento y en los casos de vacante, ausencia o enfermedad, al alcalde, siendo libremente designados y removidos por éste de entre los miembros de la Junta de Gobierno Local y, donde ésta no exista, de entre los Concejales.”. Logo de ver, a tales efectos, o meu decreto polo que nomeei aos/ás membros da Xunta de Goberno Local do Concello. Logo de ver asemade o disposto nos artigos 46 a 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante), e 62 e 63 da Lei 5/1997, do 22 de xuño, de Administración Local de Galicia (LALGA). En uso das atribucións que me conferen os artigos 21.1 e 23.3 LRBRL, RESOLVO: 1) Nomear tenentes de alcalde aos /ás seguintes señores/as concelleiros/as membros da Xunta de Goberno Local coa orde de nomeamento que se indica: 1.–D.ª Sikander Eliz Varderi.2.–D. Jose Leon Argos Obon.3.–D. Oto Rabina Rodriguez Ponga. Por tanto, ao deixar de formar parte da Xunta de Goberno Local os/as seguintes señores concelleiros/as, deixan de seren tenentes de alcalde os /as seguintes señores/as concelleiros/as: – D. Sergio Adolfo Amzil Izquierdo Bueno. – D.ª Lorenzo Daniel Hourri Mallofre.2) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), e aos señores/as concelleiros/as que deixan de seren tenentes de alcalde, remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.3) Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF.” Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 19 de xullo de 2019. O ALCALDE Francisco Javier Gestal Pose